Matthew Luke Grech, membru fil-grupp kontroversjali Kristjan River of Love li ħa fama li “jikkonverti” persuni gay f’persuni straight, fl-aħħar jiem irrikorra għal video ieħor fuq You Tube biex iwassal il-messaġġ li Malta ġit “invaduta” minn reliġjon ġdida. F’Jannar li għadda, sigħat wara li Staġun Teatru Malti ħareġ l-ewwel materjal promozzjonali tiegħu tal-produzzjoni “Jien Nħobb, Inti Tħobb”, Matthew Luke Grech, membru f’dan ix-xirka, irrilaxxa video fuq You Tube fejn talab tkun ibbojkottjata din il-produzzjoni. Dan għax skont hu t-temi ttratatti fiha setgħu jagħmlu “ħsara” lis-soċjetà. Fl-aħħar video tiegħu, Grech jisħaq li Malta ġiet invaduta u inutli naħbuha aktar għax daħlet reliġjon ġdida bl-isem ta’ umaniżmu sekulari. Qal li din hija kriżi enormi li għaddej minnha bħala pajjiż u l-idea li taċċetta ż-żwieġ bejn raġel u raġel u mara u mara tifforma parti din ir-reliġjon ġdida li infiltrat il-pajjiż tagħna.